Odense Adresse-Contoirs Efterretninger, 1813-02-02
Lovgivning og offentlig Foranstaltning: 25 Januar. Plakat, som, i Anledning af den anordnede Forandring i Pengevæsenet, fastsætter efterskrevne Bestemmelser for Aaret 1813 i Henseende til det stemplede Papiir for Kongerigerne Danmark og Norge. 1. De Gjeldsbreve, Skjøber, Kontrakter eller andre Dokumenter, som herefter udstædes, lydende paa Rigsbankpenge, og hvortil stemplet Papiir efter deres Jndhold, i Følge Anordningerne, bør bruges, skulle skrives paa det ved Forordningen af 25 Mai 1804 anordnede stemplede Papiir saaledes, at den Sum i Rigsbankpenge, Documentet lyder paa, regnes lige med en sexdobbelt Sum i D. C. Saaledes skal f. Ex. til et Document, der lyder paa 100 Rigsbankdaler, bruges samme Papiir, som hidtil et Document paa 600 Rd. D. C.; altsaa No. 7 af første Klasse, naar det efter sin Natur henhører til samme Klasse; No. 6 af anden Klasse, naar det dertil henhører; og No. 5 af sidstmeldte Klasse, naar det er een af de i Forordning af 15 Juni og Plakat af 2 Nov. f. A. nævnte, for længere Tid, end 24 Timer gieldende Slutsedler eller og een af de i Kammerplakat af 14de næstefter ommeldte Transporter af UdleveringsSedler og Vare=Assignationer. 2. Dog skal første Klasses Papiir vedblive at stige efter Documenternes Jndhold, indtil dette overstiger 500,000 Rigsbankdaler, ligesom hidtil 500,000 Rdlr. D. C.; anden Klasses Papiir, indtil Documenternes Jndhold overstiger 100,000 Rbdaler, ligesom hidtil 100,000 Rigsdaler D. C., og Papiret for ovenmeldte Slutsedler og Transporter, indtil deres Jndhold overstiger 200,000 Rbd., ligesom hidtil 200,000 Rdlr. D. C. Naar derfor et Dokument udstædes paa saa stor en Sum i Ropenge, at sammes sex dobbelte Beløb udgjør mere, end det hidtil i Henseende til Papirets Stigen bestemte Maximum i D. K., skal dertil bruges stemplet Papiir til 6 Gange saa høi Taxt, som hidtil til et lige Document af samme Jndhold i D. K. Saaledes skal f. Ex. til et Document, hvortil udfordres 1ste Klasses Papiir, naar det lyder paa mere, end 500,000 Rbd., bruges stemplet Papiir til en Taxt af 10, 200 Rdlr. D. K. med Tillæg af den ved Forordningen af 9 Decbr. 1809 paabudne Forhøielse af 50 PC. Og forsaavidtil et Document stemplet Papiir af den saaledes høiere, end den hidtil i D. C. anordnede Taxt, ikke i vedkommende Stempletpapiirsforhandling kan erholdes ved Sammenlægning af flere Stykker stemplet Papiir til lavere Taxt paa den ved Forordningen af 25 Mai 1804, F. 21 bestemte Maade, maa det være Vedkommende tilladt at udstæde Documentet paa ustemplet Papiir imod uden Ophold at indsende det til Rentekammeret til Stempling, hvilken da foranstaltes imod enkelt Betaling. 3. Naar efter næstkommende 1 Aug., da Rigsbank Koursen for første Gang sættes, Dokumenter udstædes, lydende paa Ropenge Sølvværdie, bør tillige i Dokumenterne selv eller ved Paategning paa samme gjøres Forklaring om, hvormeget de paalydende Summer paa den Tid udgjøre i Navneværdie, eftersom det er denne der bliver at tage til Regel for det stemplede Papiirs Taxt paa den i foregaaende 5 1 og 2 ommeldte Maade. 4. Dokumenter, som ikke lyde paa Penge eller Penges Værd, men hvortil stemplet Papiirs Brug dog er anordnet eller for hvilke et vist Nummer af det stemplede Papiir, uden Hensyn til deres Jndhold, er bestemt, bør skrives paa stemplet Papiir til 6 Gange saa høi Taxt i D. K., som hidtil. J de Tilfælde, hvor denne sexdobbelte Taxt ikke netop er lige med Taxtens enkelte Beløb for noget Nummer i nogen af de stemplede Papiirsklasser, maa til et saadant Dokument bruges det Nummer i Klasserne, hvis Taxt vel er ringere, men dog kommer hiin sexdobbelte Taxt nærmest. Saaledes bliver f. Ex. til en Fuldmagt, i Stedet for Nr. 4 af anden Klasse, at bruge Nr. 4 af første Klasse, men til Stævninger til Byeting, og andre Underretter, i Stedet for No. 2 af anden Klasse, Nr. 4 af samme Klasse, o. s. v. Dog har Hs. Maj. i Henseende til Ansøgninger til Allerhøistsamme og Memorialer til de Kgl. Kollegier og Benaadninger og Dispensationer fra Anordningerne, hvortil i Følge Forordningen af 25 Mai 1804, 5 13, hidtil skulde bruges anden Klasses Nr. 4, og altsaa nu, efter forestaaende Bestemmelse, samme Nr. i første Klasse, allernaadigst bevilget saadan Moderation, at de maae skrives paa anden Klasses Nr. 5. - 5. Betalingen for det stemplede Papiir erlægges i Ropenge Navneværdie efter det Forhold 1 Rbdaler imod 6 Rdlr. D. K. af Papirets paalydende Taxt med Tillæg af den ved Forordningen af 9 Decbr. 1809 paabudne Forhøielse.